Omnibus sancte et inviolabilis matris ecclesie filiis notum facimus tam futuris quam presentibus quod Petrus de Scala, laudante Petro de Marineri et uxor ejus, que erat soror predicti Petri de Scala, laudantibus etiam natis ejusdem Petri de Marinei, dedit Deo et sancte Marie de Firmitate et monachis ejusdem loci quicquid habebat in vaura que est prope capellam del Vilers. Hoc autem fecit predictus Petrus, laudante Willelmo, Cabilonis comiti, et comitissam. Hujus rei testes: Girardus Jacob, Hugo de Turre, Jocerannus de Marnant, Meschinus de Chassengie, Willelmus li Saisnis. Testes de uxore Petri de Marinei et filiis ejus: Willelmus li Saisnis, Meschinus de Chasengie, Robertus de la Curt. Hoc autem fecit predictus Petrus laudante Pagano de Sancto Privato, a quo ipsum donum tenebat in feodo. Testes: Willelmus li Saisnis, Meschinus de Chasengie, Constantinus de Marinei.